CELEX: C2004/284/19
Language: fi
Date: 2004-11-20 00:00:00
Title: Asia C-403/04 P: Sumitomo Metal Industries Ltd:n 22.9.2004 tekemä valitus Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-67/00, T-68/00, T-71/00 ja T-78/00, JFE Engineering Corp., Nippon Steel Corp., JFE Steel Corp. ja Sumitomo Metal Industries Ltd vastaan Euroopan yhteisöjen komissio, 8.7.2004 antamasta tuomiosta

20.11.2004   
            
            
               FI
            
            
               Euroopan unionin virallinen lehti
            
            
               C 284/9
            
         Sumitomo Metal Industries Ltd:n 22.9.2004 tekemä valitus Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-67/00, T-68/00, T-71/00 ja T-78/00, JFE Engineering Corp., Nippon Steel Corp., JFE Steel Corp. ja Sumitomo Metal Industries Ltd vastaan Euroopan yhteisöjen komissio, 8.7.2004 antamasta tuomiosta
   (Asia C-403/04 P)
   (2004/C 284/19)
   Sumitomo Metal Industries Ltd, kotipaikka Osaka (Japani), on valittanut 22.9.2004 Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-67/00, T-68/00, T-71/00 ja T-78/00, JFE Engineering Corp., Nippon Steel Corp., JFE Steel Corp. ja Sumitomo Metal Industries Ltd vastaan Euroopan yhteisöjen komissio, 8.7.2004 antamasta tuomiosta. Valittajan edustajina ovat C. Vajda, QC, ja solicitor G. Sproul.
   Valittaja vaatii, että yhteisöjen tuomioistuin
   
               i)
            
            
               ottaa valituksen tutkittavaksi ja kumoaa yhdistetyissä asioissa T-67/00, T-68/00, T-71/00 ja T-78/00 annetun tuomion kokonaan tai osittain,
            
         
               ii)
            
            
               kumoaa kokonaan tai osittain päätöksen 1 ja 3—6 artiklan siltä osin kuin ne koskevat SMI:tä,
            
         
               iii)
            
            
               velvoittaa komission maksamaan SMI:lle korvauksena Euroopan ihmisoikeussopimuksen 6 artiklan 1 kohdan rikkomisesta vähintään 1 012 332 euroa, joka koostuu 217 183 eurosta ylimääräisiä pankkitakauskuluja, 620 249 eurosta ylimääräisiä korkokuluja ja 175 000 eurosta, ja
            
         
               iv)
            
            
               velvoittaa komission korvaamaan SMI:n oikeudenkäyntikulut kummassakin oikeusasteessa.
            
         Oikeudelliset perusteet ja pääasialliset perustelut
   Kantajan mukaan ensimmäisen oikeusasteen tuomioistuimen tuomio on kumottava seuraavista syistä:
   
               a)
            
            
               ensimmäisen oikeusasteen tuomioistuin sovelsi lakia väärin, kun se sovelsi väärää todistusnormia tapauksessa, jossa valittaja oli osoittanut komission väitteen olevan valittajan kaupallisten intressien vastainen ja siten epämielekäs
            
         
               b)
            
            
               ensimmäisen oikeusasteen tuomioistuin sovelsi lakia väärin, kun se sovelsi väärää todistusnormia tapauksessa, jossa asiakirjatodisteet eivät ole yksiselitteisiä ja valittaja on esittänyt uskottavan vaihtoehtoisen selityksen kyseessä olevasta menettelytavasta
            
         
               c)
            
            
               ensimmäisen oikeusasteen tuomioistuin sovelsi lakia väärin, kun se sovelsi väärää juridista todistusnormia sen vahvistustason osalta, jota edellytetään kiistettyjen lausumien tueksi, joita komissio käyttää pääasiallisena näyttönä mutta jotka ovat epäuskottavia, hyvin moniselitteisiä ja ristiriidassa muun näytön kanssa
            
         
               d)
            
            
               ensimmäisen oikeusasteen tuomioistuin sovelsi lakia väärin, kun se esitti ristiriitaiset ja riittämättömät perustelut sen kantansa osalta, että Becherin (Mannesmannin työntekijä) 21.4.1997 antama lausunto on omiaan vahvistamaan Vallourec Oil & Gasin johtajan Verlucan lausunnot väitetystä väärinkäytöksestä hankekohtaisten siirtoputkien osalta.